Paraguaná
<s>Poluotok Paraguaná (španjolski: Península de Paraguaná) je najeći venecuelanski poluotok, smješten u saveznoj državi Falcón na sjeverozapadu zemlje.</s>

<s>Karakteristike 
Paraguaná leži između Karipskog mora na istoku i Venezuelanskog zaljeva na zapadu.</s><s>Poluotok je dug oko 60 km u smjeru sjever-jug, a dužina njegove obale iznosi oko 300 km.</s><s>Za kolonijalnog razdoblja bio je skrovište pirata i krijumčara.</s><s>Kako je nizak i poprilično neplodan, a nema ni dovoljno pitke vode, dugo vremena je bio rijetko naseljen.</s><s>Malobrojni stanovnici bavili su se kozarstvom i živjeli od mlijeka, sira i mesa.</s>

<s>Eksplozivni rast naftne industrije, naročito 1950-ih i 1960-ih godina, dao je Paraguanu veliku ekonomsku važnost.</s><s>Naftovodi dovode naftu s naftnih polja iz jezera Maracaibo do velikih rafinerija kod Amuaye i Punto Fija (Punta Cardon) na zapadnoj strani poluotoka, gdje duboki zaljevi omogućuju lak pristup velikim tankerima dubokog gaza.</s>

<s>Tokom 1960-ih Punto Fijo je izrastao kao najveći urbani centar na poluotoku.</s><s>Coro, glavni grad savezne države Falcón, leži na početku prevlake koja povezuje poluotok s kopnom.</s><s>Coro je autoputevima povezan sa svim većim gradovima u Venezueli, kao i sa svim većim centrima na poluotoku.</s>

<s>Pored naftne industrije poluotok je danas poznat i po lijepim plažama, pa je sve popularniji među turistima.</s>

<s>Izvori</s>

<s>Vanjske veze</s>

<s>Paraguaná Peninsula na portalu Encyclopædia Britannica</s>

<s>Poluotoci u Venezueli
Poluotoci Karipskog mora</s>

